google/wiki40b huggingface dataset:
Γεωγραφία του Σουρινάμ

Το Σουρινάμ βρίσκεται στο βόρειο τμήμα της Νότιας Αμερικής και είναι μέρος της Καραϊβικής Νότιας Αμερικής, που συνορεύει με το Βόρειο Ατλαντικό Ωκεανό, ανάμεσα στη Γαλλική Γουιάνα και τη Γουιάνα. Είναι ως επί το πλείστον καλλυμμένο από τροπικά δάση βροχής, περιέχοντας μια μεγάλη ποικιλία χλωρίδας και πανίδας που, στο μεγαλύτερο μέρος τους, απειλούνται όλο και περισσότερο από την νέα ανάπτυξη. Υπάρχει ένας σχετικά μικρός πληθυσμός, από τους οποίους οι περισσότεροι ζουν κατά μήκος της ακτής.

Τοποθεσία

Γεωγραφικές συντεταγμένες: 4°00′N 56°00′W
Χάρτης αναφοράς: Νότια Αμερική. 

Ναυτικές διεκδικήσεις

Αποκλειστική οικονομική ζώνη: 200 ναυτικά μίλια (370.4 χιλιόμετρα)
Χωρικά ύδατα: 12 ναυτικά μίλια (22.2 χιλιόμετρα)

Φυσικοί πόροι

Ξυλεία, υδροηλεκτρική ενέργεια, ψάρια, δάση, υδροηλεκτρικά ποτιενάλ, καολίνη, γαρίδες, βωξίτης και χρυσός. Υπάρχουν μικρές ποσότητες νικελίου, χαλκού, πλατίνας και σιδηρομεταλλεύματος. Επίσης έχει σημαντικά κοιτάσματα πετρελαίου.

Νερό

Η χώρα έχει μεγάλο ταμιευτήρας, τον ταμιευτήρα Μπροκοπόντο. Πολλά ποτάμια περνούν μέσα από αυτό, συμπεριλαμβανομένου του ποταμού Σουρινάμ, του ποταμού Νικερί και του ποταμού Μαρονί ή Μαροουτζίν.

Αρδευόμενες εκτάσεις

Οι αρδευόμενες εκτάσεις είναι 510 τ.χλμ. (2003)

Φυσικοί κίνδυνοι

Τροπικές βροχές, τυφώνες.

Τρέχοντα θέματα

Η αποψίλωση των δασών είναι πραγματικό πρόβλημα, όπως π.χ. με την ξυλεία που κόβεται για εξαγωγή. Επίσης, υπάρχει ρύπανση των εσωτερικών πλωτών οδών, από μικρής κλίμακας εξορυκτικές δραστηριότητες.

Διεθνείς συμφωνίες

Το Σουρινάμ έχει συμφωνήσει με τις ακόλουθες συμφωνίες: Βιοποικιλότητας, Κλιματικής Αλλαγής, Απειλούμενων Ειδών, Δίκαιο της Θάλασσας, Θαλάσσιων Απόβλητων, Προστασία του Στρώματος του Όζοντος, Ρύπανση Πλοίων, Τροπική Ξυλεία 94, Υγρότοπων, Φαλαινοθηρίας.
Ντόνια Λουπλιάνιτσα

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Αμεδαίος Θ΄ της Σαβοΐας

Βιογραφία

Γεννήθηκε στο Τονόν-λε-Μπαιν και η μητέρα του κανόνισε έναν διπλωματικό γάμο με τη Γιολάντα Βαλουά, αδελφή του Λουδοβίκου ΙΑ΄ βασιλιά της Γαλλίας. Λόγω της επιληψίας του, δεν ασκούσε την εξουσία αυτός, αλλά η σύζυγός του. Η Γαλλία και ο βασιλιάς των Γερμανών διαγωνιζόταν για να αποκτήσουν τον έλεγχο των στρατηγικής σημασίας περασμάτων των Άλπεων, που ήταν εμπορικοί οδοί. Η Γαλλία αύξησε την επιρροή της στη Σαβοΐα, η οποία ενεπλάκη στους πολέμους μεταξύ της Γαλλίας και των Αψβούργων. 
Το κάστρο Μονκαλλέρι του Πεδεμοντίου, που κτίσθηκε το 1100 σε λόφο για να φρουρεί τη νότια πρόσβαση προς το Τορίνο, μετατράπηκε από τη Γιολάντα σε ένα αναγεννησιακό, βασιλικό ανάκτορο. 
Ο Αμεδαίος Θ προστάτευε τους Φραγκισκανούς μοναχούς και έκανε δωρεές σε θρησκευτικά Ιδρύματα· μεριμνούσε για τη στέγαση των φτωχών και των ταλαιπωρημένων. Έκανε ένα προσκύνημα στο Σαιν-Κλωντ το 1471. Απεβίωσε το επόμενο έτος.

Αγιοποίηση

Η εικόνα τού 1474 τού Αμεδαίου Θ΄ στο ναό των Δομηνικανών στο Τορίνο απέκτησε θαυματουργική φήμη. Το 1612 ο Τζιρόλαμο Κορντιέρι, ιερέας στο παρεκκλήσιο του Καθεδρικού του Μοντόβι, έγραψε ένα κείμενο που εξυμνούσε την αγιότητά του. Ο Κορντιέρι αργότερα διορίσθηκε θεολόγος του Καρόλου-Εμμανουήλ Α΄. Επίσης ο ιερέας του Βερσέλλι δημοσίευσε μια συλλογή των θαυμάτων που αποδιδόταν στον Αμεδαίο Θ΄, πράγμα που προωθήθηκε από τον υιό τού Καρόλου-Εμμανουήλ Α΄, το Μαυρίκιο καρδινάλιο του Βερσέλλι. 
Το 1613 ο πατήρ Πιέτρο-Φρανσίσκο Μαλλέττα εξέδωσε το βιβλίο Ιστορία του θαυματουργού Αμεδαίου, 3ου δούκα της Σαβοΐας. Έξι έτη μετά ο δούκας της Σαβοΐας έκοψε αναμνηστικά νομίσματα των 9 φλωρινίων με τη μορφή του Αμεδαίου Θ΄ στη μία πλευρά. Στο Χαμπλαί τα μοίραζε ο Φράνσις ντε Σαλές, μετέπειτα άγιος, ως θρησκευτικά μετάλλια. Αγιοποιήθηκε το 1677 από τον πάπα Ιννοκέντιο ΙΑ΄.
Νοσταλγία για την Σοβιετική Ένωση

Η Νοσταλγία για τη Σοβιετική Ένωση ή Σοβιετική νοσταλγία είναι ηθικό-ψυχολογικό φαινόμενο της νοσταλγίας για τη Σοβιετική εποχή, είτε για την πολιτική της, την κοινωνία της, τον πολιτισμό της ή την αισθητική. Αυτή η νοσταλγία είναι πιο κοινή μεταξύ των ανθρώπων που κατοικούν στην Ρωσία και τα μετασοβιετικά κράτη, καθώς και στα άτομα που γεννήθηκαν στη Σοβιετική Ένωση, αλλά εδώ και καιρό ζουν στο εξωτερικό. Υπάρχουν αρκετά αποτελέσματα απογοήτευσης στην Ρωσία μετά την διάλυση της Σοβιετικής Ένωσης. Για παράδειγμα, η Σοβιετική οικονομία κατέρρευσε σε διάφορες νέες μετασοβιετικές οικονομίες, αλλάζοντας οδυνηρά από μια σχεδιασμένη οικονομία στον καπιταλισμό, το βιοτικό επίπεδο έπεσε για πολλούς ανθρώπους και το δίχτυ κοινωνικής ασφάλειας διαλύθηκε, αλλά εμφανίστηκε η ευημερία των Νέων Ρώσων και Ρώσων ολιγαρχών, συχνά με ανήθικο τρόπο. Ταυτόχρονα, η απώλεια της κατάστασης υπερδύναμης οδήγησε σε διάφορες αντιδράσεις, από την αύξηση του ρωσικού εθνικισμού, στην απογοήτευση.
Σε μια δημοσκόπηση του Ινστιτούτου Γκάλοπ που πραγματοποιήθηκε στην Πρώην Σοβιετική Ένωση το 2013 (εκτός από τα Βαλτικά κράτη και το Ουζμπεκιστάν), το 51% των ερωτηθέντων απάντησε ότι η διάλυση της Σοβιετικής Ένωσης ήταν πιο βλαβερή από καλή για την χώρα τους.
Στις 25 Απριλίου 2005, ο Πρόεδρος της Ρωσίας Βλαντιμίρ Πούτιν επισήμανε ότι η διάλυση της Σοβιετικής Ένωσης ήταν μια μεγάλη γεωπολιτική καταστροφή του 20ου αιώνα.

Αναβίωση της λατρείας του Στάλιν

Στην Ουκρανία, από το 2009, το Κομμουνιστικό Κόμμα της Ουκρανίας, έχει προσπαθήσει ενεργά να αποκαταστήσει την λατρεία του Ιωσήφ Στάλιν. Στις 22 Ιουνίου 2013, ο Σέρχι Τοπάλοφ, ο Λαϊκός Αναπληρωτής του Κομμουνιστικού Κόμματος, επιτέθηκε σε ένα πράκτορα επιβολής του νόμου πάνω από ένα πορτρέτο του Στάλιν.
Ιστορική δημογραφία

Η Ιστορική δημογραφία αποτελεί εξ αντικειμένου κοινό διακριτό υποπεδίο της Ιστορίας και της δημογραφικής ερευνάς του ανθρώπινου πληθυσμού σε παρελθόντα χρόνο.

Βοηθήματα

Βασικά βοηθήματα της ιστορικής δημογραφίας αποτελούν οι πάσης φύσεως ιστορικές εκθέσεις, αναφορές αρχείων που σχετίζονται με την εκάστοτε, κατά περίοδο, κατάσταση των πληθυσμών. Τέτοια μπορεί να είναι κρατικά αρχεία, ιστορικά αρχεία εγγύς παρελθόντος, αρχεία μοναστηριών, ενετικά αρχεία, αρχαίες ιστορικές καταγραφές επί πληθυσμού αλλά και υποδομών, πολεοδομικά σχέδια και εγκαταστάσεις, μέχρι ακόμα και μνημεία, ταφικά επιγράμματα και έκταση αρχαιολογικών χώρων (μέγεθος πόλεων).
Οικονομική μονάδα

Διάκριση των ο.μ.

Οι οικονομικές μονάδες που απαντώνται στη σύγχρονη εποχή είναι απειράριθμες. Μπορούν όμως να διακριθούν με βάση κάποια σημαντικά κριτήρια όπως κατά φορέα, μέγεθος, δράση (παραγωγή ή κατανάλωση), περιουσιακή διάρθρωση, (στατική, δυναμική) κ.λπ.
Windows Vista

Επισκόπηση

Η Πλευρική εργαλειοθήκη περιλαμβάνει Μικροεφαρμογές, που μπορούν να χρησιμοποιηθούν για την εμφάνιση διάφορων πληροφοριών, όπως την ώρα, υπηρεσίες διαδικτύου (όπως τις τροφοδοσίες RSS) και τον έλεγχο εξωτερικών εφαρμογών του υπολογιστή, όπως το Windows Media Player. Οι μικροεφαρμογές μπορούν να χρησιμοποιηθούν στην επιφάνεια εργασίας των Windows, ξεχωριστά από την Πλευρική εργαλειοθήκη.
Τα Windows Vista περιλαμβάνουν έντεκα μικροεφαρμογές της Πλευρικής εργαλειοθήκης: τις Επαφές, το Ημερολόγιο, τον Καιρό, τις Μετοχές, τον Μετρητή CPU, τα Νομίσματα, το Παζλ με εικόνες, την Παρουσίαση, το Ρολόι, τις Σημειώσεις και τους Τίτλους ειδήσεων. Από αυτές, η Παρουσίαση, το Ρολόι και οι Τίτλοι ειδήσεων προβάλλονται από προεπιλογή κατά την εγκατάσταση των Windows Vista. Η Microsoft παρέχει μια σύνδεση σε μια ιστοσελίδα με την ονομασία Windows Live Gallery, από όπου μπορούν να ληφθούν πρόσθετες μικροεφαρμογές.

Κριτικές

Η έκδοση αυτή θεωρήθηκε από αρκετούς ως αποτυχία, σχετικά με τις απαιτήσεις υλισμικού και το μεγάλο χρόνο ανάπτυξης, μεταξύ άλλων. Ακόμη, μερικοί αναλυτές και χρήστες προϊόντων της Macintosh έχουν επισημάνει ομοιότητες με το Dashboard της Apple, καθώς επίσης και με τη Μηχανή Widget της Yahoo! (προηγουμένως γνωστή ως Konfabulator). Αν και όντως υπάρχουν ομοιότητες, η Πλευρική εργαλειοθήκη έχει να κάνει περισσότερο με την ανάπτυξη των Windows Vista (γνωστά προηγουμένως ως "Longhorn"), παρά με το Dashboard. Μια πρώιμη μορφή της πλευρικής εργαλειοθήκης παρουσιάστηκε τον Σεπτέμβριο του 2002, πριν από την κυκλοφορία του Konfabulator και του Dashboard.

Ιστορικό

Η Πλευρική εργαλειοθήκη αναπτύχθηκε ως εργασία του Microsoft Research με την ονομασία Sideshow, που δεν είχε άμεση σχέση με το τωρινό Windows SideShow. Αναπτύχθηκε το καλοκαίρι του 2000.  Είχε πολλές ομοιότητες με τωρινά προγράμματα μικροεφαρμογών, συμπεριλαμβανομένου ενός ρολογιού, αναφορών κίνησης, και πληροφοριών IM.
Αξιοπρόσεκτο είναι ότι η Πλευρική εργαλειοθήκη είχε αρχικά σχεδιαστεί για να αντικαταστήσει την περιοχή ειδοποιήσεων της Γρήγορης εκκίνησης της Γραμμής εργασιών των Windows, αλλά αυτά τα σχέδια σταμάτησαν μετά την ανακοίνωση του Longhorn στα μέσα του 2004.
Ώρα στο Μπαχρέιν

Η ώρα στο Μπαχρέιν δίνεται από την Χειμερινή Ώρα Αραβίας (AST) (UTC+03:00). Προς το παρόν, το Μπαχρέιν δεν χρησιμοποιεί την θερινή ώρα, και δεν την έχει χρησιμοποιήσει ποτέ στο παρελθόν. Στην περίοδο 1920-1972 χρησιμοποιήθηκε η ζώνη ώρας UTC+04:00.
Παγκόσμιο Πρωτάθλημα Καλαθοσφαίρισης Ανδρών 1994

Το 12ο Παγκόσμιο Πρωτάθλημα Καλαθοσφαίρισης διεξήχθη στον Καναδά και έλαβε χώρα στο Οντάριο και το Τορόντο, από τις 4 Αυγούστου ως τις 14 Αυγούστου του 1994. Η ομάδα των Η.Π.Α. συμπεριέλαβε στη σύνθεσή της, για δεύτερη φορά μετά τους Ολυμπιακούς Αγώνες της Βαρκελώνης, παίκτες του NBA, οπότε η κατάκτηση του χρυσού μεταλλίου ήταν εύκολη υπόθεση για αυτούς. Από τις υπόλοιπες ομάδες ξεχώρισαν με διαφορά οι ομάδες των Ρώσων και των Κροατών. Η Ελλάδα κατάφερε να φτάσει για πρώτη φορά στα ημιτελικά μιας διοργανώσης παγκοσμίου πρωταθλήματος, αλλά δεν μπόρεσε να πάρει κάποιο μετάλλιο.

Δεύτερος Προκριματικός Γύρος

Ο δύο πρώτες κάθε ομίλων προκρίθηκαν στη φάση των 8, δημιουργώντας δύο νέους ομίλους των τεσσάρων ομάδων. Ομοίως, οι υπόλοιπες 8 ομάδες δημιούργησαν δύο ομίλους για να βγει η κατάταξη των θέσεων 9-16.
Σκληρός δίσκος

Τρόπος αποθήκευσης

Τα δεδομένα αποθηκεύονται στον σκληρό δίσκο ως ακολουθίες bit (αφού οι υπολογιστές λειτουργούν με το δυαδικό σύστημα). Οι κεφαλές γράφουν κάθε bit αλλάζοντας το μαγνητικό πεδίο στην επιφάνεια των μαγνητικών δίσκων και το διαβάζουν απλώς αναγνωρίζοντας το μαγνητικό πεδίο. Κάθε bit δεδομένων καταλαμβάνει τον δικό του χώρο στην επιφάνεια του δίσκου, ωστόσο οι ακολουθίες bit- μπορεί να καταρεύσει  που αποτελούν τα δεδομένα, δεν είναι απαραίτητο να εγγράφονται σειριακά στον δίσκο, αλλά είναι δυνατό να κατακερματιστούν και να εγγραφούν σε διάφορες θέσεις.
Λόγοι κατάρευσης δίσκων

Είδη

Με βάση το πρωτόκολλο επικοινωνίας και το interface οι δίσκοι διακρίνονταν σε: IDE, SATA, SATA II, SCSI. Σήμερα έχει επικρατήσει πλήρως το πρωτόκολλο SATA III.
Γεώργιος Πεταλωτής

Βιογραφία

Γεννήθηκε στις 11 Μαρτίου 1964 στην Κομοτηνή. Η καταγωγή του είναι από την Καρυδιά. Σπούδασε Νομική στο Αριστοτέλειο Πανεπιστήμιο Θεσσαλονίκης και ακολούθησε επαγγελματική κατάρτιση Νομικής Ορολογίας, Γλώσσας και Πολιτισμού στο Πανεπιστήμιο Χαϊδελβέργης.
Διατελεί, πρόεδρος του Ιδρύματος Μοσχίδη - Κυριακίδη στην Κομοτηνή καθώς και του Συλλόγου Σοφιδιωτών Θράκης. Είχε διατελέσει ανταποκριτής (ο πρώτος από την Ελλάδα) του Ελληνικού Συμβουλίου για τους Πρόσφυγες (ΕΣΠ), με αντικείμενο τη χορήγηση ασύλου.
Είναι παντρεμένος με την Κλεοπάτρα Α. Στογιαννίδου και έχουν μία κόρη, την Αλεξάνδρα.

Πολιτική σταδιοδρομία

Ήταν εκλεγμένο μέλος της περιφερειακής επιτροπής του ΠΑΣΟΚ Ανατολικής Μακεδονίας - Θράκης. Έχει εκλεχτεί νομαρχιακός σύμβουλος Ροδόπης και έχει διατελέσει γραμματέας του Νομαρχιακού Συμβουλίου Ροδόπης (1998 - 2002) και πρόεδρος (2002 - 2007).
Είναι πρόεδρος από το 2007 της Νομαρχιακής Επιχείρησης Ανάπτυξης Ροδόπης. Την περίοδο 1993 - 2002 εκλέχτηκε μέλος (πρώτος σε ψήφους) του Δικηγορικού Συλλόγου Ροδόπης και από το 2007 είναι Πρόεδρος. Την περίοδο 2002 - 2005 διατέλεσε μέλος της Συντονιστικής Επιτροπής της ολομέλειας των Προέδρων των Δικηγορικών Συλλόγων της χώρας.
Διατέλεσε από τον Οκτώβριο 2009 έως τον Ιούνιο του 2011 Υφυπουργός Επικρατείας και Κυβερνητικός Εκρόσωπος στην Κυβέρνηση Γεωργίου Παπανδρέου 2009.
Τον Ιούνιο του 2011, ορκίστηκε Υφυπουργός Δικαιοσύνης, Διαφάνειας και Ανθρωπίνων Δικαιωμάτων, θέση στην οποία παρέμεινε μέχρι και τον Μάιο του 2012.
Στις 3 Ιανουαρίου 2015 ανέλαβε Εκπρόσωπος Τύπου του κόμματος Κίνημα Δημοκρατών Σοσιαλιστών που ίδρυσε ο πρώην Πρωθυπουργός Γιώργος Α. Παπανδρέου.
Homo ergaster

Ετυμολογία

Κατά την καθιερωμένη επιστημονική ορολογία, η πρώτη λατινική λέξη Homo σημαίνει άνθρωπος, ενώ στην περίπτωση του Homo ergaster το δεύτερο μέρος του ονόματος, ergaster, σύμφωνα με το σκεπτικό της ονομασίας του είδους το 1975 από τους ανθρωπολόγους, προέρχεται από το αρχαιοελληνικό ἐργαστήρ (εργάτης), ως αναφορά για τις ανεπτυγμένες τεχνικές επεξεργασίας του λίθου που χρησιμοποιούσε.

Καταγωγή

Υπάρχει διαφωνία μεταξύ των ειδικών σχετικά με την ταξινόμηση και καταγωγή του Homo Ergaster, αλλά είναι πλέον ευρέως αποδεκτό πως πρόκειται για τον απευθείας πρόγονο των μετέπειτα ανθρώπινων ειδών, όπως ο Ασιατικός Homo erectus, ο μετέπειτα Homo heidelbergensis, ο Homo neanderthalensis ή αλλιώς Νεάντερταλ, και ο σύγχρονος άνθρωπος του Homo sapiens.
Είναι ένα από τα πρώτα μέλη του γένους Homo, και πιθανώς ο πρόγονος του Homo erectus. Μερικοί παλαιοανθρωπολόγοι, θεωρούν πως ο Homo Ergaster είναι απλώς η Αφρικανική έκδοση του Homo Erectus και ότι δεν υπάρχουν ουσιαστικές διαφορές μεταξύ των δύο. Έτσι υπάρχει η σχετική ορολογία του «Homo erectus sensu stricto» για τον Ασιατικό Homo Erectus, και το «Homo erectus sensu lato» το οποίο συμπεριλαμβάνει και τα δύο είδη ως ορολογία. Οι πιό πρόσφατες ανακαλύψεις, πηγαίνουν ακόμα παραπέρα και ισχυρίζονται πως και τα τέσσερα γνωστά ανθρώπινα είδη της Αφρικής, «Homo habilis», «Homo rudolfensis», «Homo ergaster», και «Homo erectus» είναι αντιπρόσωποι του ίδιου είδους, του επονομαζόμενου «Homo erectus», το οποίο εμφανίστηκε στην Αφρική πριν από 2 εκατομμύρια χρόνια και επεκτάθηκε στην Ευρώπη και την Ασία, φτάνοντας σε μακρινές περιοχές όπως η Κίνα και η Ιάβα της Ινδονησίας, όπου έχουν βρεθεί ίχνη του με ηλικία 1,2 εκατομμυρίων ετών.
Όσο για τον πρόγονο του ίδιου του ergaster, πιστεύεται πως προήλθε από τον Homo habilis περίπου πριν από 1,9 έως 1,8 εκατομμύρια έτη.

Επιτεύγματα

Πέρα από τις ανεπτυγμένες ικανότητες στην κατασκευή λίθινων εργαλείων, καθώς και το ότι είναι το πρώτο ανθρώπινο είδος που μετανάστευσε πέρα από την Αφρική, θεωρείται πιθανό πως ο ergaster ήταν το πρώτο ανθρωποειδές που τιθάσευσε την φωτιά. Δεν είναι βέβαιο το αν το έκανε με το να διατηρεί τη φυσική φωτιά που έβρισκε -από πυρκαγιές και κεραυνούς- ή με το να προκαλεί ο ίδιος την δημιουργία φωτιάς-με χρήση κλαδιών ή λίθων- όμως είναι γενικώς αποδεκτό πως είχε την δυνατότητα ελέγχου και χρήσης της.
Σύμφωνα με ενημερωτική σειρά εκπομπών του BBC του 2003, ο ergaster ήταν πιθανώς το πρώτο ανθρώπινο είδος του οποίου τη φωνή οι σύγχρονοι άνθρωποι θα αναγνώριζαν ως ανθρώπινη φωνή.
Πρωτάθλημα χειροσφαίρισης Α1 εθνικής κατηγορίας γυναικών 2003-2004

Το πρωτάθλημα Α1 Εθνικής χάντμπολ γυναικών της περιόδου 2003–04, ήταν το 11ο από την καθιέρωση της Α1 και συνολικά το 23ο πρωτάθλημα Ελλάδος στην ιστορία του γυναικείου χάντμπολ. Στο πρωτάθλημα μετείχαν δέκα ομάδες. 
Πρωταθλήτρια αναδείχθηκε για 10η συνεχόμενη φορά η Αναγέννηση Άρτας, έχοντας τον αυξανόμενο ανταγωνισμό από την Ορμή την οποία δεν κατάφερε να κερδίσει στην Πάτρα σε δύο επισκέψεις της. Επικράτησε όμως εύκολα στους αγώνες στην Άρτα, και ιδιαίτερα στον τελευταίο τελικό με 35-18 που της έδωσε και τον τίτλο της πρωταθλήτριας.
Στην Α2 υποβιβάστηκαν οι Άρης Θεσσαλονίκης και Φιλαθλητικός Αγρινίου.

Σύστημα διεξαγωγής

Οι δέκα ομάδες αγωνίστηκαν στην κανονική περίοδο σε δύο γύρους, σύνολο 18 αγωνιστικών. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι έξι πρώτες συνέχισαν στα play off. 
Στην προημιτελική φάση των play off αγωνίστηκαν οι ομάδες των θέσεων 3-6. Οι νικήτριες προκρίθηκαν ημιτελική φάση όπου βρίσκονταν ήδη οι δύο πρώτες τις κανονικής περιόδου, ενώ οι ηττημένες έδωσαν αγώνες κατάταξης για τις θέσεις 5 και 6. Οι νικήτριες των ημιτελικών προκρίθηκαν στο μεγάλο τελικό για την ανάδειξη του πρωταθλητή, ενώ οι ηττημένες αγωνίστηκαν για την τελική κατάταξη στις θέσεις 3 και 4. Όλες οι σειρές των play off κρίθηκαν στις δύο νίκες.
Την απήγαγαν!

Το έργο Την απήγαγαν! (ισπανικά: Que se la llevaron!) είναι το όγδοο (8ο) από τη σειρά 80 χαρακτικών Τα Καπρίτσια (Los Caprichos) του Ισπανού καλλιτέχνη Φρανθίσκο Γκόγια. Ο Γκόγια δημιούργησε τα χαρακτικά αυτά κατά τα έτη 1797 και 1798, και τα δημοσίευσε σαν μία συλλογή έργων το 1799. Περιγράφοντας αυτή τη σειρά έργων, ο καλλιτέχνης ανέφερε ότι απεικονίζει τις αμέτρητες ιδιορρυθμίες και ανοησίες που υπάρχουν σε κάθε πολιτισμένη κοινωνία, και τις κοινές προκαταλήψεις και τις παραπλανητικές πρακτικές που τα έθιμα, η αμάθεια, ή η ιδιοτέλεια τις έχουν καταστήσει συνήθεις.

Το έργο

Στο χαρακτικό αυτό απεικονίζονται δύο άντρες που απαγάγουν μία γυναίκα. Το έργο αποτελεί μια βίαιη καταγγελία του Γκόγια για τη βία κατά των γυναικών. Μόνο το κεφάλι της γυναίκας αποδίδεται με λεπτομέρειες, ενώ τα πρόσωπα των απαγωγέων ούτε καν διακρίνονται. Ο ουρανός αλλά και πρόσωπα των δύο απαγωγέων είναι κατάμαυρα, ενώ τα ρούχα όλων των πρωταγωνιστών, καθώς και το πρόσωπο της γυναίκας, κατάλευκα. Περισσότερο απ' ό,τι καθαυτό το γραμμικό στοιχείο, αυτό που εντυπωσιάζει εδώ, και το οποίο δημιουργεί την ατμόσφαιρα βίας και απειλής, είναι κυρίως η αξιοποίηση των τονικών αντιθέσεων που επιτρέπει η χρήση της ακουατίντας.
Συνοικία Κάσκι

Γεωγραφία

Το Κάσκι είναι η κεντρο-δυτικότερη συνοικία του Γκαντάκι. Αποτελεί μέρος της οροσειράς Αναπούρνα, η οποία μμπορεί να φανεί από διάφορα μέρη της συνοικίας.
Το κέντρο του Νεπάλ βρίσκεται σε αυτήν τη συνοικία.

Σύνορα

Το Κάσκι συνορεύει με τις συνοικίες του Γκαντάκι: Συάνγκντζα, Ταναχού, Μανάνγκ και Λαμτζούνγκ και τις συνοικίες του Ναουλαγκίρι: Μιάνγκντι και Παρμπάτ.

Τουρισμός

Το Κάσκι αποτελεί έναν από τους σημαντικότερους τουριστικού προορισμούς του Νεπάλ.
Μάχη στο Κερατσίνι

Εξέλιξη των γεγονότων

Ο Καραϊσκάκης μετά τις  νίκες και τα λαμπρά κατορθώματά του, έλαβε επανειλημμένα διαταγή από την Ελληνική Κυβέρνηση να επιστρέψει για να σώσει την Ακρόπολη που κινδύνευε. Επέστρεψε στις 28 Φεβρουαρίου στην Ελευσίνα έχοντας μαζί του χίλιους περίπου άνδρες. Μετά από λίγες ημέρες διέταξε και συναντήθηκαν όλα τα σώματα στην Ελευσίνα. Το ιππικό συμπληρώθηκε σε εκατό ιππείς. Στις 2 Μαρτίου το απόγευμα ξεκίνησαν με όλο το στρατό και την επόμενη νύχτα έφτασαν στο Κερατσίνι, παραθαλάσσια θέση στον πορθμό της Σαλαμίνας, μια ώρα έξω από τον Πειραιά. Εκεί οχυρώθηκαν. Μπροστά στο οχυρό ο Καραϊσκάκης τοποθέτησε διακόσιους πενήντα μαχητές με επικεφαλής τον Τούσια Μπότσαρη, Γαρδικιώτη Γρίβα και άλλους. Οι εχθροί παρουσιάστηκαν πολύ πρωί και ακροβολίστηκαν με τους Έλληνες. Το μεσημέρι οι Τούρκοι ενισχύθηκαν, αλλά αποκρούσθηκαν από τους Έλληνες. Την επόμενη μέρα κατέβηκε ο ίδιος ο Κιουταχής με πολυάριθμο στρατό πεζικό, δύο χιλιάδες ιππείς και κανόνια με την ελπίδα να καταστρέψει τους Έλληνες και να τους πνίξει στην θάλασσα. Έστησε μπροστά στους Έλληνες τα κανόνια, τα οποία εσφενδόνισαν σφοδρό κανονιοβολισμό κατά του τείχους, και τον έριξαν κάτω.  Ακολούθως οι Τούρκοι διαιρέθηκαν σε δύο, οι μεν επιτέθηκαν στο οχυρό διαμέσου του πεσμένου τείχους, οι δε στους μαχητές μπροστά στο οχυρό. Οι Έλληνες την ημέρα εκείνη έδειξαν όλη την ανδρεία και γενναιοψυχία τους. Η αφοβία των Ελλήνων εξέπληξε τους εχθρούς, διότι αν και ολιγάριθμοι αναχαίτισαν πολύ μεγαλύτερο και ισχυρότερο στρατό. Ο εχθρός, αρχικά και πρώτος επιτιθέμενος βρέθηκε να πολεμάει αμυνόμενος και στις δύο μετά το μεσημέρι αναγκάστηκε να υποχωρήσει κακώς έχει και με πολλές φθορές. Από τους Έλληνες σκοτώθηκαν μόνο τρεις και είκοσι πληγώθηκαν.
Νικολάι Πάντιους

Καριέρα

Ο Πάντιους ξεκίνησε την επαγγελματική του καριέρα στην Σπαρτάκ Αγίας Πετρούπολης, όταν βρισκόταν σε ηλικία δεκαεπτά ετών. Το 2000, μεταγράφηκε στην ΤΣΣΚΑ Μόσχας, στην οποία παρέμεινε για τρεις σεζόν, κατακτώντας το πρωτάθλημα Ρωσίας το 2002-03, ενώ έχασε στον τελικό του κυπέλλου από την Ούνικς Καζάν. Την επόμενη χρονιά, υπέγραψε στην Ντιναμό Μόσχας, με την οποία κατέλαβε την τρίτη θέση του τοπικού πρωταθλήματος.
Το καλοκαίρι του 2004, συμφώνησε με την ομάδα του Άρη, με την φανέλα του οποίου αγωνίστηκε σε 25 αγώνες του ελληνικού πρωταθλήματος, με μέσους όρους 10,1 πόντων, 2,0 ριμπάουντ και 1,7 ασίστ. Με τους "κίτρινους" έφθασε στον τελικό του κυπέλλου Ελλάδας όπου ηττήθηκε από τον Παναθηναϊκό, ενώ την επόμενη χρονιά ήταν φιναλίστ του ULEB Cup, όπου ο Άρης ηττήθηκε με 73-60 από την Ντιναμό Μόσχας. Ο Πάντιους είχε 13,8 πόντους σε 25 αγώνες πρωταθλήματος και 12,4 πόντους σε 15 αγώνες της ευρωπαϊκής διοργάνωσης την σεζόν 2005-06.
Την επόμενη σεζόν, φόρεσε την φανέλα της Ζενίτ Αγίας Πετρούπολης και το καλοκαίρι του 2007 κατέκτησε το χρυσό μετάλλιο με την ρωσική εθνική ομάδα στο Ευρωμπάσκετ της Ισπανίας. Επόμενοι σταθμοί της καριέρας του υπήρξαν η Ούνικς Καζάν, το Μαρούσι, η Σπαρτάκ Πριμόριε και η Λοκομοτίβ Κουμπάν, πριν αποσυρθεί από τον επαγγελματικό αθλητισμό το 2013, σε ηλικία 33 ετών.
Συνεχίζοντας ερασιτεχνικά με την ομάδα Μπισόν, πέτυχε το Νοέμβριο του 2013 το πρώτο quadruple-double του ρωσικού μπάσκετ με τους 44 πόντους, 10 ριμπάουντ, 10 ασίστ και 10 κλεψίματα, στον αγώνα εναντίον της Γιασενέβο.
Ντουιτάμα

Ετυμολογία

Το όνομα της πόλης της Ντουιτάμα (Duitama) σημαίνει για μένα το αφιέρωμα σε muyskkubun (Μουίσκα γλώσσα). Στην αρχή, Ντουιτάμα αντιστοιχούσε σε ένα χωριό που κυβερνιέται από του Μουίσκα Κασίκε Tundama, λέξη που άλλαξε Duitama.

Ιστορἰα

Από το 1950, η γεωργική δραστηριότητα έχει τροποποιηθεί από τη βιομηχανική κατοχή της περιοχής, εργοστάσια και βιομηχανίες, όπως το χαλυβουργείο Paz del Río, η Coca-Cola,η Postobon-lux, Τσιμέντα Boyacá, Μεταλλουργών φυτών SOFASA, Termopaipa, και άλλοι, που παράγεται θέσεων εργασίας και την αύξηση του ενεργού πληθυσμού της πόλης. Ένας άλλος λόγος είναι η δημιουργία της Βιομηχανικής Citadel, Βιομηχανικό Πάρκο Οικονομικής Ανάπτυξης του Υπουργείου.

Γεωγραφία

Η Ντουιτάμα βρίσκεται στους πρόποδες των Ανατολικών Άνδεων της Κολομβίας και κοντά στη λίμνη Σοτσαγότα. Μεταξύ των μεγάλων φυσικών περιοχών της περιλαμβάνονται οι τυρφώνες Pan de Azúcar και La Rusia με υψόμετρο πάνω από 3.800 μέτρα.
Πέτρος Κλαμπάνης

Συνεργασίες

Ο Κλαμπάνης έχει συνεργαστεί με τους : Συμφωνική Ορχήστρα του Liepaja, Κρατική Ορχήστρα της Αθήνας, Snarky Puppy, Banda Magda, Greg Osby, Marc Copland, Jacques Morelenbaum, Mark Turner, Ari Hoenig, Sheila Jordan, Δήμητρα Γαλάνη, Gretchen Parlato, Jamey Haddad, Sara Serpa, Jean-Michel Pilc, Gilad Hekselman, Antonio Hart, Μάριος Φραγκούλης, Γιώργος Περρής, Michael Mossman, Didier Lockwood, Max Pollack, Σταύρος Λάντσιας.